CELEX: 32021D2075
Language: hu
Date: 2021-11-25 00:00:00
Title: A Tanács (KKBP) 2021/2075 határozata (2021. november 25.) a fegyverek és lőszerek nyílt nemzetközi szabványok szerinti kezelését hitelesítő, nemzetközileg elismert rendszer kifejlesztésének támogatásáról szóló (KKPB) 2020/979 határozat módosításáról

2021.11.26.   
               
               
                  HU
               
               
                  Az Európai Unió Hivatalos Lapja
               
               
                  L 421/72
               
            
         A TANÁCS (KKBP) 2021/2075 HATÁROZATA
         (2021. november 25.)
         a fegyverek és lőszerek nyílt nemzetközi szabványok szerinti kezelését hitelesítő, nemzetközileg elismert rendszer kifejlesztésének támogatásáról szóló (KKPB) 2020/979 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2020. július 7-én elfogadta a (KKBP) 2020/979 határozatot (1), amely határozat egy két szakaszból álló projektet irányoz elő. Az I. szakasz egy nemzetközileg elismert fegyver- és lőszerkezelési hitelesítési rendszer kifejlesztésének a megvalósíthatóságát tanulmányozza.
                  
               
                     (2)
                  
                  
                     A (KKBP) 2020/979 határozat előírja, hogy a projekt nemzetközileg elismert fegyver- és lőszerkezelési hitelesítési rendszer létrehozása koncepciójának kifejlesztését tartalmazó II. szakaszának a végrehajtása jóváhagyható, amennyiben a Tanács a megvalósíthatósági tanulmány alapján így dönt.
                  
               
                     (3)
                  
                  
                     A (KKBP) 2020/979 határozat által engedélyezett tanulmány igazolta a fegyver- és lőszerkezelési hitelesítési rendszer kifejlesztésének megvalósíthatóságát, és rámutatott számos olyan elemre, amelyeket a terv megvalósítása céljából figyelembe kell majd venni. A II. szakaszban kidolgozásra kerül a fegyver- és lőszerkezelési hitelesítési rendszer javasolt kerete, valamint a rendszer fejlesztésének terve. Ezen eredmények célja a fegyver- és lőszerkezelési hitelesítési rendszer kiépítésére irányuló jövőbeli erőfeszítések támogatása és irányítása lesz.
                  
               
                     (4)
                  
                  
                     A Tanácsnak a megvalósíthatósági tanulmány eredményei alapján kell döntenie a projekt II. szakaszának végrehajtásáról.
                  
               
                     (5)
                  
                  
                     A (KKBP) 2020/979 határozat a 3. cikk (4) bekezdésében említett finanszírozási megállapodás megkötésének időpontját követő 14 hónap elteltével hatályát veszti, amennyiben a Tanács a projekt II. szakasza végrehajtásának lehetővé tétele céljából nem határoz annak meghosszabbításáról.
                  
               
                     (6)
                  
                  
                     A (KKBP) 2020/979 határozat 1. cikkében említett tevékenységek a pénzügyi forrásokat érintő implikációk nélkül folytathatók 2022. november 30-ig.
                  
               
                     (7)
                  
                  
                     A (KKBP) 2020/979 határozatot ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2020/979 határozat a következőképpen módosul:
            
                        1.
                     
                     
                        Az 1. cikk (1) bekezdésének második albekezdése helyébe a következő szöveg lép:
                        „A projekt két szakaszból áll, az »I. szakasz«-ból és a »II. szakasz«-ból.
                        
                                    —
                                 
                                 
                                    az I. szakaszban, azaz a végrehajtás első évében egy nemzetközileg elismert fegyver- és lőszerkezelési hitelesítési rendszer kifejlesztésére vonatkozó megvalósíthatósági tanulmány készült a megfelelő kockázat- és minőségértékelési módszerek és eszközök lehetőségeinek megvizsgálása céljából;
                                 
                              
                                    —
                                 
                                 
                                    a II. szakaszban – az I. szakaszban készült megvalósíthatósági tanulmány eredményei alapján – a nemzetközileg elismert fegyver- és lőszerkezelési hitelesítési rendszer megvalósítási terve kerül kidolgozásra.”;
                                 
                              
                  
                        2.
                     
                     
                        A 3. cikk (2) bekezdése helyébe a következő szöveg lép:
                        
                                    „(2)
                                 
                                 
                                    A projekt I. szakaszának finanszírozására szolgáló összeg 821 872 EUR. A projekt II. szakaszának finanszírozására szolgáló összeg 820 237 EUR.”;
                                 
                              
                  
                        3.
                     
                     
                        Az 5. cikk helyébe a következő szöveg lép:
                        
                           „5. cikk
                           Ez a határozat az elfogadásának napján lép hatályba.
                           Ez a határozat 2022. november 30-ával hatályát veszti.”
                        
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. november 25-én.
            
               
                  a Tanács részéről
               
               
                  az elnök
               
               Z. POČIVALŠEK
            
         
         
            (1)  A Tanács (KKPB) 2020/979 határozata (2020. július 7.) a fegyverek és lőszerek nyílt nemzetközi szabványok szerinti kezelését hitelesítő, nemzetközileg elismert rendszer kifejlesztésének támogatásáról (HL L 218., 2020.7.8., 1. o.).